Carla Bruni

**Carla BRUNI**, realnome **Carla Bruni-Tedeschi** (naskiĝis  en Torino en Italio) estis komence manekeno, poste kantistino. Ŝi estas ekde la  edzino de la franca prezidento Sarkozy.

## Biografio 
Carla Bruni naskiĝis la  en Torino (Italio). Ŝi estas la filino de Oper-komponisto kaj riĉa industriisto Alberto Bruni Tedeschi kaj de aktorino, pianistino, koncertistino Marisa Borini. Ŝia fratino estas aktorino, scenaristino kaj reĝisorino Valeria Bruni-Tedeschi. Ŝia plej aĝa frato, Virginio, mortis la .

En januaro 2006 ĵurnalistoj de la brazila gazeto *O Estado* hazarde malkovris, ke la vera patro de Carla Bruni fakte estas iu itala entreprenisto Maurizio Remmert, kiu nun delonge vivas en San-Paŭlo, kiu travivis amaventuron kun ŝia patrino Marisa Tedeschi, kiam li estis 19- kaj ŝi estis 32-jaraĝa.

En 1973, ŝi estis 5-jara, ŝia familio transloĝiĝis al Francio, timante ostaĝo-prenojn fare de italaj Ruĝaj Brigadoj. Junaĝe ŝi lernis ludi pianon kaj gitaron. Ŝi frue trempiĝis en muzika etoso kaj heredis el sia familio emon al tiu arto. Pasiigita de literaturo kaj verkado, ŝi komponas siajn kanzonojn, skribaĉante tekstojn inter du aktivecoj. En 2001, ŝi naskis filon Aurélien al Raphaël Enthoven.

**Carla Bruni-Tedeschi** edziniĝis kun **Nicolas Sarkozy** la  en Parizo. La privata ceremonio okazis en la Palaco Elizeo, rezidejo de la franca prezidento. Sekve, ŝia nomo ŝanĝiĝis al **Carla Bruni-Sarkozy**. La , ŝi naskis filinon Giulia.

### Manekeno – 1985–1997 
Kiam ŝi estis 19-jara, ŝi ĉesigis siajn studojn pri arĥitekturo por fariĝi plentempa manekeno. Ŝi atingis rangon de pinta modelo en 1988 fariĝante internacia stelulino de mod-magazinoj en la 1990-aj jaroj kaj marŝante sur la podioj de la plej grandaj tajloroj. En 1997, tiam 29-jara, ŝi ĉesigis sian karieron de manekeno, kiu daŭris 10 jarojn. Ŝi decidis dediĉiĝi al muziko.

### Kantistino – 2000–... 
En 1999 ŝi renkontis Julien Clerc dum vespermanĝo kaj konfidis al li, ke ŝi verkas kanzonojn. Kelkajn semajnojn poste ŝi sendis al li tekston titolitan *Si j’étais elle*. Julien Clerc komponis la muzikon de tiu kanzono kaj aperigis albumon ''Si j'étais elle*, por kiu Carla Bruni verkis 5 aliajn titolojn. En 2000 la albumo vendiĝis en pli ol 250.000 ekzempleroj.

Dum ŝi vivis kun beletra eldonisto Jean-Paul Enthoven, ŝi kokris lin kun lia filo Raphaël Enthoven, edzo de Justine Lévy, de kiu li eksedziĝos. En 2004 Justine Lévy publikigos sukcesan libron pri tiu afero.

En 2002, helpate de Louis Bertignac, ŝi verkis kaj komponis albumon *Quelqu'un m'a dit*. Ŝi interpretis tiun albumon unuope akompanante sin per gitaro. Ŝia albumo estis favore akceptita de recenzo kaj vendiĝis en pli ol 2 milionoj da ekzempleroj.

En 2004 ŝi estis unu el la herooj de la unua furor-libro de Justine Lévy *Rien de grave* (*nenio grava*). La aŭtoro, filino de Bernard-Henri Lévy (kies historia eldonisto kaj plej bona amiko estas la patro de Raphaël Enthoven), montris en ĝi sian grandan trairon tra vakuo kaj sian periodon de rekonstruo sekvante sian eksedziĝon de Raphaël Enthoven, elirinta kun Carla Bruni.

La  ŝi aperigis sian duan albumon *No Promises*, kie ŝi akompanis sian muzikon de tekstoj de anglalingvaj poetoj kiel William Butler Yeats, Wystan Hugh Auden, Emily Dickinson, Christina Rossetti, Walter de la Mare kaj ankaŭ Dorothy Parker.

## Albumoj 
### Albumo *Si j'étais elle* (*se mi estus ŝi*), de Julien Clerc (2000) 
Tekstoj de Carla Bruni, muziko de Julien Clerc
# *Si j’étais elle*
# *Aussi vivant*
# *On serait seuls au monde*
# *Se contenter d'ici-bas*
# *Silence caresse*

### Albumo *Quelqu'un m'a dit* (*Iu diris al mi*), unuope (2002) 
### Albumo *Sol en cirque* (2003) 
Kompilaĵo por "Sol En Si" (Solidarité Enfants Sida) kun Axel Bauer, Francis Cabrel, Calogero, Louis Chedid, Maurane, Antoine...
# *Même si je suis top*

### Carla Bruni duope kun Louis Bertignac (2005) 
El la albumo de Louis Bertignac *Longtemps*
# *Les frôleuses*
# *Sans toi*

### Albumo *No Promises*, unuope (2007) 
### Albumo *Comme si de rien n'était* (*Kvazaŭ nenio okazis'') (2008) 
## Referencoj 
## Eksteraj ligiloj 
* http://www.carlabrunisarkozy.org/en/
* Oficiala retejo de Carla Bruni
* Biografio de Carla Bruni , (Radio France internationale|RFI Musique).
* Carla Bruni en IMDB

Kategorio:Naskiĝintoj en 1967
Kategorio:Italaj kantistoj
Kategorio:Franclingvaj kantistoj
Kategorio:Italaj fotomodeloj
Kategorio:Unuaj damoj de Francio
Kategorio:Naskiĝintoj la 23-an de decembro